As jy dit kan dink, kan jy dit doen
Wel, dis die begin van ‘n nuwe jaar. Oral waar jy kyk spook mense om vol te hou by hul Nuwejaars resolusies, meeste wil Desember gewig afskud (ek is een van hulle) en ander wil spiere bou. Vir sekeres is dit dalk die jaar van groot gebeurtenisse en dan is daar natuurlik ook ‘n paar siniese-siele wat gaan met die vloei van dinge, “ag wat gebeur gaan gebeur”, maar vooruitsigte, al is dit hoe gering, sit elkeen iets uit om na uit te sien en stel ‘n doelwit of twee om na te streef.
Ek het onlangs in ‘n plaaslike eetplek gesit met ‘n paar vriende, my boeties (natuurlik ook my ‘besties’) en ‘n wild-vreemdeling, hy kom na ons tafel en vra of hy ons kan ‘join’, vanselfsprekend is almal heel opgewonde vir die baie beleefde mannetjie wat toe sommer nuwe lewe blaas in die geselskap. Die kuier het heel aangenaam verloop, maar daar was iets wat hierdie ‘random dude’ genoem het wat bly maal deur my kop en ek wil dit graag met JOU deel… Hy sê,
“As jy ‘n gedagte het wat jy dink jou lewe en die mense rondom jou se lewe net ‘n klein bietjie kan verbeter, kry dit gedoen so gou as wat dit in jou vermoë is, want tussen sukses en ‘n “missed opportunity” is die verskil net ‘n idee wat jy binne ‘n paar sekondes afgeskryf het.”
Ons word elke dag uitgedaag met menigte keuses, om eenvoudige besluite te neem soos wat om vir ontbyt te eet of om die alarm vir nog vyf minute te laat ‘snooze’… Deur die dag het ‘n mens derduisende keuses wat jy maak, sommiges kom so natuurlik soos ‘n asem teug, en ander verg meer dinkwerk as ‘n tawwe wiskunde som, maar niks kan gebeur sonder om te reageer op ‘n idee nie. ‘n Idee kan slegs ‘n verskil maak as jy ‘n beweging maak. The chain of causality is then an idea, followed by an action and ultimately a reaction.
Sterkte met al julle nuwejaars voornemens…and go for Gold!!
Diep Spore Trap
Bakgat se Top Tips en Truuks
'n Nuwe Leon Schuster film